recursal/SuperWikiNEXT-32B huggingface dataset:
**வீ. செல்வராஜ்** (பிறப்பு: மே 16 1935, இறப்பு: மே 31 2000, மலேசியாவில் மூத்த எழுத்தாளர்களுள் ஒருவராவரான இவர் மலேசியா எழுத்தாளர்களுக்காக பல நல்ல காரியங்களைச் செய்தவராக இனங்காட்டப்படுகின்றார். யாராவது புத்தகங்கள் வெளியிட்டால், உடனை தொடர்பு கொண்டு பாரி புத்தக விற்பனை மையத்துக்கு இருபது புத்தகங்களை பெற்றுக்கொள்வார். தேசிய நூலகத்துக்கு ஐந்து புத்தகங்கள், மலாயா பல்கலைக்கழகத்திற்குப் பத்துப் புத்தகங்கள் கொடுக்க ஏற்பாடு செய்வார்.

புத்தக வெளியீடு
---------------

வீ. செல்வராஜ் பதினேழு புத்தகங்களை வெளியிட்டுள்ளார். இவற்றில், ஆறு புத்தகங்கள், 1988- 1998 ஆம் ஆண்டுவரை, அந்தந்த ஆண்டுகளில் பிற எழுத்தாளர்கள் எழுதிய மிகச் சிறந்த படைப்புகளைத் தேர்ந்தெடுத்து, டாக்டர். இரா. தண்டாயுதம் நினைவிலக்கியப் பேரவையின் கீழ் 'மலேசியத் தமிழ் இலக்கியம்' என்ற நூலாக்கி வெளியிட்டிருக்கிறார். இதில் சிறுகதைகள், மரபுக்கவிதைகள், புதுக்கவிதைகள், நாவல்கள் இடம் பெற்றுள்ளன.

சிறந்த படைப்புகள்
-----------------

ஒவ்வொரு ஆண்டும் மலேசியத் தமிழ் இலக்கிய உலகில் வெளியாகும் படைப்புகளில் சிறந்தவற்றைத் தேர்ந்தெடுத்து அவற்றை 'மலேசியத் தமிழ் இலக்கியம்' என்ற தலைப்பில் தனது சொந்த செலவில் தொகுத்து கடந்த பத்து ஆண்டுகளாக சீரிய முறையில் தமிழ்த்தொண்டாக செய்து வந்திருக்கின்றார்.

வெளியிடப்பட்ட நூல்கள்
---------------------

* சில உண்மைகள்
* ஓர் இலட்சியவாதி ஓர் அரசியல்வாதி
* நின்றதுபோல் நின்றனையே நெடுந்தூரம் சென்றனையே
* திருக்கோயில் வழிபாடு
* கருவைத்தேடி
* ஒரு வித்தியாசமான பார்வை
* மகாபாரத மணித்துளிகள்
* மலேசியத் தமிழ் இலக்கியம் 1988
* மலேசியத் தமிழ் இலக்கியம் 1989/90
* மலேசியத் தமிழ் இலக்கியம் 1991/92
* மலேசியத் தமிழ் இலக்கியம் 1993/94
* மலேசியத் தமிழ் இலக்கியம் 1995/96
* ஞானவித்து
* தனியொருவன்
* ஒரு பத்திரிக்கையாளனின் பார்வையில்
* பிரதமர் ஆடினால்.
* மலேசியத்தமிழ் இலக்கியம் 1999 (அவரது இறுதி முயற்சி)

உசாத்துணை
---------

* மலேசியத் தமிழ் எழுத்துலகம் தளத்தில் வீ. செல்வராஜ் பக்கம் பரணிடப்பட்டது 2016-03-04 at the வந்தவழி இயந்திரம்
**வீக்சைட்டு** *(Weeksite)* என்பது K2(UO2)2Si6O15·4(H2O) என்ற மூலக்கூற்று வாய்ப்பாட்டால் விவரிக்கப்படும் யுரேனியம் சிலிக்கேட்டு கனிமமாகும். பொட்டாசியம் யுரேனைல் சிலிக்கேட்டு என்று அழைக்கப்படும் இதன் கடினத்தன்மை மோவின் அளவுகோலில் 1-2 என மதிப்பிடப்படுகிறது. அமெரிக்க புவியியல் ஆய்வு நிறுவனத்தின் கனிமவியலாளர் அலைசு மேரி தௌசு வீக்சு (1909–1988) என்பவர் நினைவாக கனிமத்திற்கு இப்பெயர் சூட்டப்பட்டது. 

வீக்சைட்டு பார்ப்பதற்கு மற்ற யுரேனியம் தாதுக்களான கார்னோடைட்டு மற்றும் சிப்பைட் போன்றவற்றைப் போல இருக்கிறது. இவை இரண்டும் பொதுவாக மணற்கற்கள் அல்லது சுண்ணாம்புக் கற்கள் போன்ற மற்ற பாறைகளில் உருவாகும் ஆக்கிரமிப்புகளாகும்.

அமெரிக்காவின் உட்டா மாநிலம் யூவாப் மாகாணத்தின் தாமசு மலைத்தொடரில் இருக்கும் தோபாசு மலையில் வீக்சைட்டு முதன்முதலில் 1960 ஆம் ஆண்டு கண்டுபிடிக்கப்பட்டது.

அமுதக்கல் எனப்படும் அணிகற்களின் நரம்புகளுக்குள்ளும், இரியோலைட்டு மற்றும் அக்ளோமொரேட்டுகள் எனப்படும் பாறைகளுக்குள்ளும், மணற்கல் மற்றும் சுண்ணாம்புக் கற்களில் ஆக்கிரமிப்புகளாகவும் வீக்சைட்டு காணப்படுகிறது. அமுதக்கல், சால்செதோனி, கால்சைட்டு, கிப்சம், புளோரைட்டு, யுரேனினைட்டு, தோரோ கும்மைட்டு, யுரேனோஃபேன், போல்ட்டுவூதைட்டும் கார்னோடைட்டு, மார்கரிட்டாசைட்டு ஆகிய கனிமங்கள் வீக்சைட்டுடன் சேர்ந்து காணப்படுகின்றன.

மேற்கோள்கள்
-----------

1. ↑  "Weeksite mineral information and data". Mindat.org. 2011-06-19. 2012-02-10 அன்று பார்க்கப்பட்டது.
2. 1 2 3  Handbook of Mineralogy
3. 1 2  Webmineral data for weeksite
2006ஆம் ஆண்டு நடைபெற்ற ஒருநாள் பன்னாட்டுத் துடுப்பாட்டம் ஒன்றில் மட்டையாளர் அடம் கில்கிறிஸ்ற்க்கு சுழற்பந்து வீச்சாளர் முத்தையா முரளிதரன் பந்துவீசும் காட்சி
துடுப்பாட்டத்தில் **வீச்சு** *(Delivery)* என்பது ஒரு பந்து வீச்சாளர் மட்டையாடுபவரை நோக்கி பந்துவீசும் நிகழ்வைக் குறிக்கிறது. களத்தடுப்பு செய்யும் அணியில் இருந்து ஒருவர் வந்து பந்துவீசுவார். ஆறு வீச்சுகளை உள்ளடக்கியது ஒரு நிறைவு *(Over)* ஆகும். 

வீசுகளத்தில் மட்டையாடுபவருக்கு நேரெதிரே உள்ள முனையில் இருந்து பந்து வீச்சாளர் தனது இடது அல்லது வலது கை கொண்டு பந்து வீசுவார்.

வீச்சு வகைகள்
-------------

பொதுவாக பந்து வீச்சாளர்களை வேகப்பந்து வீச்சாளர்கள் மற்றும் சுழற்பந்து வீச்சாளர்கள் என்று இருவகைகளாகப் பிரிக்கலாம். வீசப்படும் பந்து நிலத்தில் பட்டு எழும்பி மட்டையாளரை நோக்கிச் செல்லும் தூரம் *வீச்சின் நீளம்* என்று அழைக்கப்படுகிறது. இந்த நீளத்தின் வரம்பு குத்து வீச்சில் இருந்து நேர்க்கூர் வீச்சு வரை இருக்கும். 

ஒரு வீச்சாளர் பந்து வீசுவதற்கு பல்வேறு முறைககளைக் கையாள்வார். அவை வீச்சின் நுட்பம், பந்து வீச்சாளர் தன் கை மற்றும் விரல்களைப் பயன்படுத்தும் விதம், பந்தின் விளிம்பைப் பயன்படுத்தும் விதம், பந்தைக் கையில் நிலைநிறுத்தும் விதம், இழப்பை நோக்கி பந்து வீசும் விதம், பந்தின் வேகம் மற்றும் பந்து வீச்சாளரின் தந்திரமான நோக்கம் போன்ற பண்புகளால் வேறுபடுகின்றன.

வீச்சு முறைகள்:

* சுழல் வீச்சுகள்
	+ காற்சுழல் (Leg spin)
	+ விலகுசுழல் (Off spin)
* வேக வீச்சுகள்
	+ துள்ளு வீச்சு (Bouncer)
	+ மாறு வீச்சு (Swing)
	+ விரைவுச்சுழல் (Cutter)
	+ நேர்க்கூர் வீச்சு (Yorker)

முறையற்ற வீச்சு
---------------

முறையற்ற வகையில் பந்துவீசுவது *முறையற்ற வீச்சு* என்று அழைக்கப்படுகிறது. இது நிறைவில் ஒன்றாகக் கணக்கிடப்படாது. எனவே அதை ஈடுகட்ட பந்து வீச்சாளர் கூடுதலாக ஒரு பந்து வீச வேண்டும். அத்துடன் மட்டையாடும் அணிக்குக் கூடுதலாக ஒரு ஓட்டம் வழங்கப்படும். முறையற்ற வீச்சில் பிழை வீச்சு *(no ball)* மற்றும் அகல வீச்சு *(wide)* என்று இரு வகைகள் உள்ளன.

மேற்கோள்கள்
-----------
**யூ.என்.ஈ.பி சசக்காவா பரிசு** (UNEP Sasakawa Prize) என்பது, சூழல் தொடர்பில் சிறப்பான சாதனைகளைச் செய்த ஒருவருக்கு வழங்கப்படும் ஒரு பரிசு ஆகும். ஐக்கிய நாடுகள் சூழல் திட்டத்தின் கொள்கைகளுக்கும் குறிக்கோள்களுக்கும் ஒத்த வகையில், சூழல் பாதுகாப்பு அதன் மேலாண்மை போன்றவற்றுக்குப் பங்களிப்புச் செய்யக்கூடிய சாதனைகளைச் செய்பவர்களே இப் பரிசைப் பெறுவதற்குத் தேர்ந்து எடுக்கப்படுகின்றனர். இது 200,000 அமெரிக்க டாலர் பரிசுத்தொகையையும் உள்ளடக்கியது. இதனால் இப்பரிசைப் பெறுவது இத்துறையில் ஒரு மிகப் பெரிய மதிப்பாகவும், தமது சாதனைகளை மேலும் வளர்த்தெடுப்பதற்கான நிதியை வழங்குவதாகவும் அமைகின்றது. 

1984 ஆம் ஆண்டில் முதன்முதலாக வழங்கப்பட்ட இப் பரிசு 2003 ஆம் ஆண்டுவரை 30 பேர்களுக்கு வழங்கப்பட்டது. 2004 ஆம் ஆண்டு இப் பரிசைப் பெற்ற அனைவரையும் பீஜிங்குக்கு வரவழைத்து அப்பரிசின் 20 ஆவது ஆண்டு நிறைவைக் கொண்டாடினர். 2005 ஆம் ஆண்டில் ஐக்கிய நாடுகள் சூழல் திட்டமும், நிப்பான் பவுண்டேசனும் இணைந்து இப் பரிசைப் புதிய முறையில் வழங்கத் தொடங்கினர். இப் புதிய முறையின் கீழ் ஒவ்வொரு ஆண்டும் பரிசுக்குரிய கருப்பொருள் மாற்றப்படுகின்றது. 2010 ஆம் ஆண்டுப் பரிசுக்குரிய கருப்பொருளாக "தட்பவெப்ப மாற்றத்தைத் தடுப்பதற்கான பசுமைத் தீர்வுகள்" என்பதாகும்.

வெளியிணைப்புக்கள்
-----------------

* யூ.என்.ஈ.பி சசக்காவா பரிசு பரணிடப்பட்டது 2009-11-26 at the வந்தவழி இயந்திரம் ஐக்கிய நாடுகள் சூழல் திட்டத்தின் இணையத்தளத்தில் இருந்து.
**யூக்கோ காக்காழு** *(Yūko Kakazu)*(嘉数悠子 *காக்காழு யூக்கோ*) ஒரு யப்பானிய வானியலாளர் ஆவார். இவர் பால்வெளி உருவாக்கத்திலும் படிமலர்ச்சியிலும் சிறப்பு தகைமை வாய்ந்தவர். இவர் NAOJ அவாய் வான்காணகச் சுபாரு தொலைநோக்கிக்கான மக்கள் பரப்புரை வல்லுனர் ஆவார்.

இளமையும் கல்வியும்
------------------

இவர் யப்பான், ஒகினாவாவில் பிறந்து வளர்ந்தார். நாசா நல்கையில் இவர் பங்குபெற்ற விண்வெளி முகாம் விண்வெளி அறிவியலில் பணியாற்ற வழிவகுத்துள்ளது. ஒகினாவா சோகாக்கு உயர்நிலைப்பள்ளியில் தன் கல்வியை முடித்ததும், இவர் தோகோக்கு பல்கலைக்கழகத்தின் அறிவியல் புலத்தில் அறிவியற் பட்டப் பள்ளியில் படித்தார். அங்கு முதலில் இவர் வேதியியல் துறையில் சேர்ந்தாலும் பின்னர் இயற்பியல் துறைக்கு மாறியுள்ளார். அப்பல்கலைக்கழகத்தில் இளவல் பட்டம் பெற்றதும், இவர் மனோவாவில் உள்ள அவாய் பல்கலைக்கழகத்தில் முதுவர் பட்டமும் வானியலில் முனைவர் பட்டமும் பெற்றார்.

வாழ்வும் ஆய்வும்
----------------

இவர் 2008 முதல் பாரீசு வானியற்பியல் நிறுவனத்தில் பல ஆய்வுநிலைகளில் பணிபுரிந்துள்ளார். பின்னர் கலிபோர்னியா தொழில்நுட்ப நிறுவனத்தில் ஆய்வாளராக 2010 முதல் பணிபுரியலானார். பிறகு, சிகாகோ பல்கலைக்கழகத்தில் 2011 முதல் ஆய்வாளரானார். இவர் இப்போது ட்வத்யேசிய வானியல் அமைப்பின் வான்கானகத்திலும் சுபாரு தொலைநோக்கியிலும் 2013 முதல் ஆய்வாளராக பணிபுரிகிறார்.

இவரது ஆய்வுப் புலம், புடவியின் உறுப்புகளாக அமையும் பால்வெளிகளின் தோற்றமும் படிமலர்ச்சியும் ஆகும்.

மேற்கோள்கள்
-----------

1. 1 2 3 4  公式サイトの自己紹介ページ
2. 1 2 3 4 5 6  プロフィール - 天文学者ゆうこのハワイ便り
3. 1 2 3 4 5 6  製作所メンバーが世界で活躍する先輩リケジョに突撃インタビュー Web版「海外でのリケジョライフの楽しさ、教えてください！」vol.1
4. 1 2  『美しき「リケジョ」図鑑』、25頁。
5. ↑  "Staff Directory - Subaru Telescope". *subarutelescope.org*. 2016-06-15 அன்று பார்க்கப்பட்டது.
6. ↑  "琉球新報　掲載記事 ~ 天文学者ゆうこのハワイ便り". *yukogalaxy.blogspot.jp*. 2016-06-15 அன்று பார்க்கப்பட்டது.
7. ↑  Yuko Kakazu; Esther M. Hu; Michael C. Liu; Peter L. Capak (November 2010). "Hawaii Quasar And T Dwarf survey. I. Method and discovery of faint field ultracool dwarfs". *The Astrophysical Journal* **723** (1). doi:10.1088/0004-637X/723/1/184. Bibcode: 2010ApJ...723..184K.

வெளி இணைப்புகள்
---------------

* Yuko Kakazu, Ph.D. - official webpage
* 天文学者ゆうこのハワイ便り (Astronomer Yuko's News from Hawai'i) - official blog
* ハワイ→パリ→カリフォルニア→シカゴ。世界で活躍する天文学者にインタビュー!! - 講談社が運営するサイト・理系女子応援サービス Rikejo 内のページ。
* டுவிட்டரில் யூக்கோ காக்காழு Edit this at Wikidata
* முகநூலில் Aloha Astronomy by Yuko Kakazu
* From Ancient to Modern Astronomy - Islanders' Perspectives பரணிடப்பட்டது 2016-06-24 at the வந்தவழி இயந்திரம் - 'Imiloa Hawai'i blog
**யூசுப் சலீம்** (*Yousaf Saleem*) என்பவர் பாக்கித்தான் நாட்டைச் சேர்ந்த ஒரு சட்ட நிபுணராவார்.  பாக்கித்தானில் பார்வையற்ற முதல் நீதிபதி என்று அறியப்படுகிறார். 2018 ஆம் ஆண்டு சூன் மாதம் 26 ஆம் தேதியன்று இவர். பதவியேற்றார்   சலீம் 2014 ஆம் ஆண்டில் பஞ்சாப் பல்கலைக்கழகத்தில் இளநிலை சட்டப் படிப்புத் திட்டத்தில் தங்கப் பதக்கம் வென்றார்.. 2017 ஆம் ஆண்டில் 6,500 பேர் எழுதிய நீதித்துறை தேர்வில் இவர் முதலிடம் பிடித்தார். நேர்காணல் செய்யப்பட்ட 21 பேரில் இவரும் ஒருவர், ஆனால் இவரது இயலாமை காரணமாக நேர்காணலில் தோல்வியடைந்தார். பாக்கித்தானின் உச்ச நீதிமன்றத்தின் தலையீட்டிற்குப் பிறகு, தகுதியின் அடிப்படையில் **யூசுப் சலீம்** நீதிபதியாகத் தேர்ந்தெடுக்கப்பட்டார்.   பாக்கித்தான் அரசியலமைப்பின் படி, மாற்றுத்திறனாளிகளை நீதிபதியாக்க முடியும் என்றும், அவ்வாறு செய்யாதது அடிப்படை உரிமைகளுக்கு எதிரானது என்றும் உச்ச நீதிமன்றம் அப்போது மேற்கோளிட்டுள்ளது.  

யூசுப் சலீம் லாகூரைச் சேர்ந்தவர். ஒரு பட்டய கணக்காளரின் மகனாகப் பிறந்தார். தனது குடும்பத்தில் இளைய குழந்தையாக இருந்தார். இவருக்கு முன்னதாக குடும்பத்தில் நான்கு மூத்த சகோதரிகள் இருந்தனர். அவர்களில் இருவர் பார்வையற்றவர்கள். அவரது சகோதரி சைமா சலீம் பார்வையற்ற முதல் குடிமைப்பணி அலுவலர் ஆவார்.  அவர் கின்னார்ட் கல்லூரியில் தங்கப் பதக்கமும் 2007 ஆம் ஆண்டு நடைபெற்ற குடிமைப் பணி தேர்வில் ஆறாவது இடத்தையும் பெற்றார். அவர் வெளிநாட்டு சேவைகளில் சேர்ந்தார். ஜெனீவா மற்றும் நியூயார்க்கில் உள்ள ஐ.நா.திட்டங்களில் பணியாற்றினார்.

மேற்கோள்கள்
-----------

1. ↑  "Yousuf Saleem sworn in as Pakistan's first visually impaired judge". 26 June 2018.
2. ↑  "Yousaf Saleem sworn in as Pakistan's first blind judge".
3. ↑  "CJP takes notice of non-selection of blind lawyer as civil judge". 25 April 2018.
4. ↑  "CJP takes notice of visually impaired lawyer's non-selection as civil judge by LHC". 24 April 2018.
5. ↑  "Pakistan's first blind judge".
6. ↑  "Pakistan set to appoint its first blind judge". 14 May 2018.
7. ↑  "Yousaf Saleem becomes first visually impaired judge in Pakistan".
8. ↑  "First blind judge of Pakistan ready to make history".
9. ↑  "Blind man's dream to be judge gone dark".
10. ↑  "Young Pakistani all set to become first visually impaired judge". 14 May 2018.

புற இணைப்புகள்
--------------

* பாகிஸ்தானின் முதல் பார்வையற்ற நீதிபதி யூசப் சலீம், ஜைன் கானுடனான பிரத்யேக நேர்காணலைப் பாருங்கள்
**பாக்குவெட்டியைக் காணோமே** என்னும் பாடலோடு விளையாடப்படுவதால் இந்த விளையாட்டு இப்பெயர் பெற்றது. பாக்குமரத்தில் ஏறிப் பாக்குக் குலைகளை வெட்டித் தருபவன் பாக்குவெட்டி.

ஆடும் முறை
----------

விளையாடுவோரில் ஒருவர் பட்டவர். ஏனையோர் ஒருவர் இடுப்பில் மற்றொருவர் எனப் பின்புறம் பிடித்துக்கொண்டு நிற்பர். அவர்களில் ஒருவர் பாக்குவெட்டி என அவர் கையில் ஓர் அடையாளம் கொடுத்து வைக்கப்படுவார். 

பாட்டு
பட்டவர் 
பாக்குவெட்டியைக் காணோமே
மற்றவர் 
தேடிப் பிடித்துக்கொள்.
பட்டவர் அவரைக் கண்டுபிடித்து வெளியே இழுத்துவர வேண்டும். மூன்று தடவைக்குள் கண்டுபிடித்து இழுத்துவராவிட்டால் பட்டவர் தலையில் விளையாடிய எல்லாரும் ஆளுக்கொரு குட்டு வைப்பர். அடையாளம் வைத்திருந்த பாக்குவெட்டி பட்டவராகி மறுஆட்டம் நடைபெறும். கண்டுபிடித்துவிட்டால் குட்டு இல்லை. பாக்குவெட்டி பட்டவராக மாறி ஆட்டம் தொடரும். பட்டவர் பாக்குவெட்டியைக் கண்டுபிடித்துவிட்டாலும் அவரை மற்றவர் இடுப்புப் பிடியிலிருந்து விடுவிப்பது கடினம்.

இவற்றையும் பார்க்க
------------------

* தமிழர் விளையாட்டுகள் (அண்மைய காலம்)

கருவிநூல்
---------

* ஞா. தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954
**பாக்கிரைனோசோரஸ்** வட அமெரிக்காவின் பிந்திய கிரீத்தேசியக் காலத்தைச் சேர்ந்த செராடொப்சிட் தொன்மாப் பேரினம் ஆகும். இதன் முதல் எடுத்துக்காட்டு, சார்லஸ் எம். ஸ்டேர்ன்பேர்க் என்பவரால், 1946 ஆம் ஆண்டில், கனடாவின் ஆல்பேர்ட்டாவில் கண்டுபிடிக்கப்பட்டது. 1950 இல் இதற்குப் பெயரிடப்பட்டது. முழுமையற்ற 12 மண்டையோடுகளும், பெருந்தொகையான பிற பகுதிப் புதைபடிவங்களும் ஆல்பேர்ட்டாவிலும் ஐக்கிய அமெரிக்காவின் அலாஸ்காவிலும் கண்டுபிடிக்கப்பட்டன. இக் கண்டுபிடிப்புக்களின் பெரும்பகுதி 1980கள் வரை ஆய்வுக்குக் கிடைக்கவில்லை. இதனால், பாக்கிரைனோசோரஸ் பற்றிய ஆர்வம் மிகவும் தாமதமாகவே உருவானது. கொம்புகளுக்குப் பதிலாக இவற்றின் மண்டையோடுகளில் தட்டையான பெரிய அமைப்புக்கள் காணப்படுகின்றன. இவற்றுள் பெரியது மூக்கின் மேல் அமைந்துள்ளது. இவை *ஆக்கிலூசோரஸ்* இனத்துக்கு மிகவும் நெருங்கியவை.

*பச்சிரினோசோரஸ்* 5.5 மீட்டர் தொடக்கம் 7 மீட்டர்கள் (18 - 23 அடி) வரை நீளமானவை. இவை நான்கு தொன்கள் வரை எடை கொண்டவை. இத் தொன்மாக்கள் தாவர உண்ணிகள். இவற்றின் கன்னப் பற்கள் கடினமான நார்த்தன்மை கொண்ட தாவரங்களைச் சப்புவதற்கு ஏற்ற வகையில் வலுவுள்ளவையாகக் காணப்படுகின்றன.

1972 ஆம் ஆண்டில் ஆல்பேர்ட்டாவைச் சேர்ந்த அறிவியல் ஆசிரியரான அல் லாகுஸ்தா என்பவர் ஆல்பேர்ட்டாவில், ஒரு பெரிய எலும்புப் படுகையைக் கண்டுபிடித்தார். 1986 ஆகும் 1989 க்கும் இடையில் இப்பகுதியில் அகழ்வாய்வு செய்தபோது, வியக்கத்தக்க அளவில் எலும்புகள் கிடைத்தன. அதிகப்படியாக ஒரு சதுர மீட்டருக்கு 100 எலும்புகள் வீதம் மொத்தம் 3500 எலும்புகளும், 14 மண்டையோடுகளும் கிடைத்தன. இது பல தொன்மாக்கள் ஒரேயடியாக இறந்துபட்ட ஒரு இடமாக இருக்கலாம் என ஊகிக்கப்படுகிறது. வெள்ளப் பெருக்கின்போது கூட்டமாக ஆற்றைக் கடக்க முற்பட்ட போது இது ஏற்பட்டிருக்கலாம். இங்கு காணப்பட்ட எலும்புகளில், இளம் வயது முதல் நன்கு வளர்ந்தவை வரை, நான்கு தெளிவான வயதுக் குழுக்களைச் சேர்ந்த தொன்மாக்களின் எலும்புகள் இருந்தன. இது இத் தொன்மாக்கள் தமது குட்டிகளைப் பராமரித்து வந்ததைக் காட்டுகிறது.

இவற்றையும் பார்க்கவும்
----------------------

* தொன்மாக்கள் பட்டியல்
* செராடொப்சிடீ
நாய்ச்சண்டை பயிற்சியில் ஈடுபடும் அமெரிக்க வான்படை எப்-22 வகை விமானங்கள்
**நாய்ச்சண்டை** (*Dogfight*) என்பது வான்போரில் ஈடுபடும் சண்டை விமானங்கள் பங்கேற்கும் ஒரு சண்டை வகை. பொதுவாக இரண்டு அல்லது அதற்கு மேற்பட்ட விமானங்கள் இச்சண்டையில் பங்கேற்கின்றன. பங்கேற்கும் விமானங்கள் அருகில் எதிரி விமானங்கள் உள்ளன என்பதை உணர்ந்தே சண்டையில் ஈடுபடுகினறன. குறுகிய எல்லைக்குள் அதிவேகத்தில் நடக்கும் இச்சண்டையின் இலக்கு எதிரி விமானத்தை வீழ்த்துவதே. இதற்காக துப்பாக்கிகள், ஏவுகணைகள் போன்ற ஆயுதங்களை விமானங்கள் பயன்படுத்துகின்றன.

விமானங்கள் கண்டுபிடிக்கப்பட்ட பின் நடைபெற்ற முதல் பெரிய போர் முதலாம் உலகப் போர். இப்போரில் தான் முதன் முதலில் விமானங்கள் ஆயுதங்களாக பயன்படுத்தப்பட்டன. ஆரம்பத்தில் எதிரிகளின் தரைப்படைகள் மீது குண்டு வீசவும், உளவு பார்க்கவும் மட்டுமே விமானங்கள் பயன்படுத்தப்பட்டன. பின்னர் இரு தரப்பு விமானங்களும் நடு வான்வெளியில் ஒன்றோடு ஒன்று மோதத் தொடங்கின. "நாய்ச்சண்டை" என்ற பெயர் இவ்வாறு தான் ஏற்பட்டது. நாய்க்கூட்டங்கள் மூர்க்கத்துடன் சாகும்வரை ஒன்றையொன்று தாக்கிச் சண்டையிடுவது போல இந்த சண்டை முறை அமைந்திருந்ததால் இப்பெயர் ஏற்பட்டது. 1919ம் ஆண்டே "நாய்ச்சண்டை" என்ற தொடர் அச்சில் வந்து விட்டாலும், இரண்டாம் உலகப் போரில் தான் பிரபலமானது. தற்கால வான்படை விமானிகளுக்கு நாய்ச்சண்டை உத்திகளில் பயிற்சி அளிப்பது இன்றியமையாததாகி விட்டது.
**வேதநாயகம் சாஸ்திரியார்** (1774 -1864), தஞ்சைக் கவிஞரும் இரண்டாம் சர்போஜியின் பிரதான புலவரும் ஆவார். இவர் பெயரில் 133 புத்தகங்களும் 400க்கும் மேற்பட்ட பாடல்களும் உள்ளன.

வாழ்க்கை
--------

இவர் 1774 செப்டம்பர் 7 இல் ஒரு கத்தோலிக்க குடும்பத்தில் பிறந்தார்.இவர் போதகனார் தேவசகாயம் (முன்னாள் அருணாச்சலம்) ஞானப்பூ ஆகியோரின் முதலாம் மகனாவார். இவரின் அக்கா தங்கைகளான சூசையம்மாளும் பாக்கியம்மாளும் தங்கள் தாயைச் சிறுவயதிலேயே இழந்தனர். இவர் பத்தாம் அகவையில் கிறித்துவின் சிலுவைத் தோற்றத்தைக் கண்டதாக கூறப்படுகிறது.

புதிய ஏற்பாட்டின் பாதகத்தை அறிந்து, கிறித்தியான் ஃபிரீட்ரிக் சவார்சு என்ற ஒரு செருமனி நாட்டு ஊழியக்காரரை தேடி, தனது 12 ஆம் அகவையில் சீர்திருத்திய திருசபைக்கு மாறினார். சவாசின் கீழ் கல்வி பயின்றார். சவாசுக்கு, இளவரசர் சர்போஜி (பின்னாள் தஞ்சாவூரின் இரண்டாம் சர்போஜி) என்னும் மற்றொரு சீடர் இருந்தார். இவரது கல்வி, அந்நாளைய குரு-சீட மரபில் நிகழ்ந்தது.

பின்னர், தரங்கம்பாடியில் தனது வேதவியல் பட்டத்தைப் பெற்றார். இவரது பேராசிரியர்களாக கலாநிதி ஜான், கலாநிதி காமரர், புனித ரோட்டிலர் ஆகியோர் வாய்த்தனர்.

இவர் 19ஆம் அகவையில் தஞ்சாவூரைச் சுற்றியுள்ள ஊர்களில் அற்செய்திப் பள்ளியாசிரியராக அமர்ந்து இலக்கியம், கணிதம் ஒழுக்கவியலைக் கற்பித்தார். பின்னர் தலமையாசிரியராக பணியேற்றார்.

அதற்பின், தனது பள்ளி நண்பரான இளவரசர் சர்போஜி மன்னராக முடிசூடியப்பின், இவர் அரசவையின் முதன்மைப் புலவரானார். முதலில் அரண்மனையில் யாவும் சமாதானமாக இருந்தது, அரசரே இவரை முதிய உடன்பிரப்பாகத் தான் அழைத்துள்ளார். எனினும் பின்னர், கிறித்தவத்தை வெறுத்த சில ஆற்றல்மிகு பிரபுக்கள் இருப்பினும் சாஸ்திரியார் அச்சமின்றித் தனது கிறித்தவ நம்பிக்கையை வெளிப்படுத்தினார்; மற்ற மதங்களை மதித்து தன் மதத்தை கைவிடாமலிருந்தார். கடைசி வரை இவர் பாடிய பஜனைகள் யாவும் இயேசு கிறித்துவைப் போற்றியே அமைந்தன.

இவரின் நம்பிக்கை மற்றவர்பால் மிக ஆற்றலோடு திகழ்ந்தது. அந்நாளில் கடுஞ்சிறுவனான தரங்கம்பாடி சாமுவேலன் எனும் சரஸ்வதி மகால் நூலகத்தில் பணிபுரிந்த சாமுவேலன் அய்யனைக் கடும் விவாதத்தின் பின்னர் கிறித்தவத்திற்கு மதமாற்றினார்.

அளிக்கப்பட்ட பட்டங்கள்
----------------------

* + *வேத சிரோன்மனி*
	+ *ஞான கவிச்சக்கிரவர்த்தி*
	+ *ஞானதீபக் கவிராயர்*
	+ *வேத சாஸ்திரிகள்*
	+ *சுவிசேஷ கவிராயர்*

இயற்றிய நூல்கள்
---------------

* + *பெத்தலேகம் குறவஞ்சி*
	+ *ஞான நொண்டி நாடகம்*
	+ *ஞானத்தச்சன்*
	+ *சென்னப் பட்டணப் பிரவேசம்*
	+ *ஞானக் கும்மி*
	+ *ஆதியானந்தம்*
	+ *பராபரன் மாலை*
	+ *வண்ண சமுத்திரம்*
	+ *அறிவானந்தம்*
	+ *பேரின்பக் காதல்*
	+ *அரணாதிந்தம்*
	+ *தியானப் புலம்பல்*

வெளி இணைப்புகள்
---------------

* சங்கை வேதநாயகம் சாஸ்திரியார் - நேசரின் தோட்டம் | Nesarin Thottam AG
* The confusing Vedanayagams

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**கிருஸ்தவத் தமிழ்த் தொண்டர்/வேதநாயக சாஸ்திரியார்** |
**சியாம்** (10 நவம்பர் 1989) என்பவர் தமிழ்நாட்டு தொலைக்காட்சி நடிகர் ஆவார். இவர் 2013ஆம் ஆண்டு முதல் புதுக்கவிதை, பொன்னூஞ்சல் (2016), லட்சுமி கல்யாணம் (2017), கண்ணம்மா (2018), ஈரமான ரோஜாவே போன்ற பல தொலைக்காட்சி தொடர்களில் நடித்ததன் மூலம் தமிழர்கள் மத்தியில் அறியப்படும் தொலைக்காட்சி நடிகர் ஆவார்.

நடிப்புத் துறை
--------------

இவர் 2013ஆம் ஆண்டு விஜய் தொலைக்காட்சி யில் ஒளிபரப்பான புதுக்கவிதை என்ற தொடரின் மூலம் நடிகராக அறிமுகமானார். அதை தொடர்ந்து விஜய் தொலைக்காட்சியில் ஜோடி நம்பர் 1 பகுதி 8 என்ற நடன போட்டி நிகழ்ச்சி, சரவணன் மீனாட்சி 2, களத்து வீடு போன்ற தொடர்களில் கதாபாத்திர நடிகராக நடித்துள்ளார். 2016 இல் சன் தொலைக்காட்சியில் பொன்னூஞ்சல் என்ற தொடரில் அருண் என்ற கதாபாத்திரத்தில் நடித்துள்ளார். இதே ஆண்டில் அச்சம் என்பது மடமையடா என்ற தமிழ் திரைப்படத்தின் மூலமாக திரைத்துறைக்கு அறிமுகமானார். இந்த திரைப்படத்தின் தெலுங்கு பதிப்பிலும் இவரே நடித்துள்ளார் என்பது குறிப்பிடத்தக்கது.

2017ஆம் ஆண்டில் முதல் முறையாக இரண்டாவது முன்னணி கதாநாயகனாக லட்சுமி கல்யாணம் என்ற தொடரில் அஜய் என்ற கதாபாத்திரத்தில் அஸ்வின் குமார், தீபிகா, சத்யா சாய், யுவராணி போன்ற பல நடிகர்களுடன் இணைந்து நடித்துள்ளார். அதை தொடர்ந்து 2018 இல் நெஞ்சம் மறப்பதில்லை என்ற தொடரில் சந்தோஷ் என்ற கதாபாத்திரத்திலும், ஜெயா தொலைக்காட்சியில் இரண்டாவது முன்னணி கதாநாயகனாக கோபுரங்கள் சாய்வதில்லை என்ற தொடரிலும் நடித்துள்ளார். இதே ஆண்டில் ராஜ் தொலைக்காட்சியில் கண்ணம்மா என்ற தொடரில் முதல் முறையாக கதாநாயகனாக நடித்தார். அந்த தொடர் பெரிய அளவு வெற்றி பெறாத காரணத்தால் பாதியில் நிறுத்தப்பட்டது.

2019 இல் என்ற தொடரில் ஈரமான ரோஜாவே என்ற கதாபாத்திரத்தில் கயாத்திரிக்கு ஜோடியாக நடிக்கின்றார். இந்த தொடரில் இவர்களின் நடிப்பு பலரால் கவரப்பட்டது. அரண்மனை கிளி என்ற தொடரிலும் செல்வம் என்ற பாத்திரத்தில் நடிக்கின்றார்.

தொடர்கள்
--------

|
|  |
| ஆண்டு | தொடர் | கதாபாத்திரம் | அலைவரிசை |
| 2013-2015 | புதுக்கவிதை |  | விஜய் தொலைக்காட்சி |
| 2015 | ஜோடி நம்பர் 1 பகுதி 8 | போட்டியாளராக | விஜய் தொலைக்காட்சி |
| 2015-2016 | சரவணன் மீனாட்சி 2 | கௌதம் |
| 2015-2016 | களத்து வீடு |  |
| 2016 | பொன்னூஞ்சல் | அருண் | சன் தொலைக்காட்சி |
| 2017 | லட்சுமி கல்யாணம் | அஜய் | விஜய் தொலைக்காட்சி |
| 2018–2019 | நெஞ்சம் மறப்பதில்லை | சந்தோஷ் |
| கோபுரங்கள் சாய்வதில்லை |  | ஜெயா தொலைக்காட்சி |
| 2018 | கண்ணம்மா | அரவிந்த் | ராஜ் தொலைக்காட்சி |
| 2018–ஒளிபரப்பில் | ஈரமான ரோஜாவே | புகழ் | விஜய் தொலைக்காட்சி |
| அரண்மனை கிளி | செல்வம் |
|

மேற்கோள்கள்
-----------
**ராஜா ஜென்கின்சு** (பிறப்பு: ஒக்டோபர் 30. 1957) இலங்கையின் மலையகத்தில் வாழ்ந்து வரும் ஒரு கலைஞர். கலைத்துறையையே தனது முழுநேரப் பணியாகக் கொண்டுள்ள இவர் "சாமு" எனும் புனைப் பெயரில் அறியப்பட்டவர்.

வாழ்க்கைக் குறிப்பு
-------------------

இலங்கையின் கண்டி மாவட்ட, கங்கவட்ட கோரளை பிரதேச செயலாளர் பிரிவில் வாழ்ந்துவரும் இவர் கண்டியைச் சேர்ந்த எசு. ஜென்கின்சு, சந்திரா தம்பதியினரின் மகனாகப் பிறந்தவர். க. பொ. த உயர்தரம் வரை க/வித்தியார்த்த கல்லூரியில் கல்வி பயின்றவர். இவரின் மனைவி பெயர் ஜெயந்தி. இவர்களுக்கு நிதர்சனி, வாணிசிறி, பிரேம் ஆகிய மூன்று பிள்ளைகள் உளர்.

கலைத்துறை ஈடுபாடு
-----------------

பாடசாலை வாழ்க்கையில் 10 வயதாக இருக்கும் போது நகைச்சுவை நடிகராக மேடை நாடகத்தில் நடித்துள்ளார். அதன்பிறகு ஏ. ரகுநாதன் தயாரித்த நிர்மலா திரைப்படத்தில் 12 வயதிலேயே சிறு சிறு வேலைகளைச் செய்து சினிமாவை மிக அருகில் இருந்து பார்க்கும் வாய்ப்பைப் பெற்றார். 17 வயதில் "காத்திருப்பேன் உனக்காக" திரைப்படத்தில் சிறிய பாத்திரமொன்றில் தோன்றி நடிக்கும் வாய்ப்புக் கிடைத்தது. அன்று தொடங்கிய இவரின் கலைப்பயணம் இன்றுவரை தொடர்கிறது.

துணை நடிகர்
-----------

தமிழ், சிங்களம், ஆங்கிலம், பிரெஞ்சு, யப்பான், இத்தாலி ஆகிய மொழித் திரைப்படங்களில் துணை நடிகராக பல்வேறு வேடங்களில் நடித்துள்ளார். இலங்கையில் தயாரிக்கப்படும் சர்வதேசத் திரைப்படங்களுக்கு துணை நடிகர்களை ஒழுங்குப்படுத்தும் முகவராகவும் செயலாற்றி வருகின்றார். உலகப் புகழ்பெற்ற ஆங்கில நடிகர் சார்லி சப்ளினின் மகள் ஜெராய்ட் சப்ளின் (Gerald Chaplin) டாக்டர் சவாகோ "Doctor Zhivago" என்ற திரைப்படத்தில் நடித்து, ஆசுகார் விருது பெற்ற நடிகையாவார். இவரின் "மதர் திரேசா" Mother Theresa என்ற ஆங்கிலப் படத்தில் துணை நடிகராக நடித்ததையும், இந்தி பிரபல நடிகர் கபீர்பேடி, இந்தி திரைப்பட வில்லன் நடிகர் குல்சான் ஆகியோர்களுடன் இணைந்து நடித்ததையும் தன்னுடைய கலைத்துறை வாழ்வில் மறக்கமுடியாத அனுபவமாக இவர் கொண்டுள்ளார்.

மொழிமாற்றம்
-----------

இலங்கையில் தயாரிக்கப்பட்ட முதல் வர்ணத்திரைப்படமான "சர்மிலாவின் இதயராகம்" திரைப்படத்தை சிங்களத்தில் "ஒபமட வாசனா" என்று மொழிமாற்றம் செய்தனர். அதற்கு சிங்களத்தில் உதவி வசனகர்த்தாவாக இவர் கடமையாற்றினார்.

ரத்னதீப பதனம நிறுவனர்
---------------------

கண்டி மாவட்டத்தை மையமாகக் கொண்டு தேசிய ரீதியில் புகழ்பெற்று விளங்கும் கலைஞர்கள், எழுத்தாளர்கள், ஊடகவியலாளர்கள், மற்றும் திறமைமிக்க மாணவர்கள், ஆசிரியர்களை இன, மத, பால் வேறுபாடுகளுக்கு அப்பால் நின்று சிறப்புபடுத்து முகமாக ஆண்டு தோறும் வழங்கப்பட்டு வரும் ரத்னதீப விருது வழங்கும் "ரத்னதீப பதனம" எனும் அரசியல் சார்பற்ற அமைப்பின் நிறுவனரும், முதன்மை அமைப்பாளரும் இவராவார்

பெற்ற சிறப்புகள்
----------------

* "கலைச்சுடர்" விருது - மத்திய மாகாண முஸ்லிம் கலாசார அமைச்சு 1999
* "கலாகுரு" - தமிழ் கலைஞர் அபிவிருத்தி நிலையம்
* இவை தவிர மத்திய மாகாண இந்து கலாசார அமைச்சினாலும் இவர் கௌரவிக்கப்பட்டுள்ளார்.

உசாத்துணை
---------

* ஜனவரி 29, 2006 - ஞாயிறு தினக்குரல் பேட்டி

வெளி இணைப்புகள்
---------------

* இவர்கள் நம்மவர்கள்- பாகம் 02 - புன்னியாமீன்
மொசாம்பிக் கால்வாயின் இருப்பிடம்
**மொசாம்பிக் கால்வாய்** *(Mozambique Channel)* என்பது கை போலத் தோற்றமளிக்கும்  இந்தியப்பெருங்கடலின் சிறுபகுதியாகும். மடகாசுக்கருக்கும், மொசாம்பிக்குக்கும் இடையில் 1000 மைல்கள் (1600 கிமீ) நீளமும், குறுக்காக 260 மைல்கள் (419 கிமீ) உடன் விரிந்து செல்கிறது. மொசாம்பிக் கடற்கரையோரத்தில் இதன் அதிகபட்ச ஆழம் 3292 மீட்டர்கள் (10,800 அடிகள்) ஆழத்துடன் சுமார் 143 மைல்கள் (230 கிமீ) தூரம் வரைக்கும் நீண்டிருக்கிறது. இக்கால்வாயின் வடக்குப் பகுதியில் ஒரு வெப்ப நீரோட்டம், தென்னாப்பிரிக்காவின் கிழக்குக் கடற்கரையில் உள்ள அகுலாசு நீரோட்டத்தை நோக்கி பாய்கிறது.

பரப்புபெல்லை
------------

பன்னாட்டு நீரியல் வரைவு நிறுவனம் (IHO) மொசாம்பிக் கால்வாயின் பரப்பெல்லையை பின்வருமாறு விவரிக்கிறது:
வடக்கு: உரோவுமா ஆற்று முகத்துவாரத்தில் தொடங்கி (10°28′தெ 40°26′கி) கிராண்ட் கொமோர் தீவின் வடமுனை நோக்கி ஒரு கோடாகவும், கொமோரோ தீவின் வடக்கில் இருந்து மடகாசுகரின் வடமுனையான (11°57′தெ 49°17′கி) கேப்டி ஆம்பர் வரையிலும் மொசாம்பிக் கால்வாயின் வடக்கு எல்லை விரிந்து கிடக்கிறது.

கிழக்கு: மடகாசுகரின் மேற்கு கடற்கரை

தெற்கு: கேப் செயிண்ட் மேரி நகரில் தொடங்கி மடகாசுகரின் தென்பகுதி வழியாக பொண்டொ தொ அவுரா (26°53′தெ 32°56′கி). மொசாம்ப்பிக் நாட்டின் தெற்கு பெருநிலப்பகுதி 

மேற்கு: தென்னாப்பிரிக்காவின் பெருநிலப்பகுதி என்று சர்வதேச நீரியல் வரைவு நிறுவனம் வரையறை செய்திருந்தாலும் மொசாம்பிக் கால்வாயின் மிகச்சரியான மேற்கு எல்லையாகக் தென்னாப்பிரிக்கக் கடற்கரை கருதப்படுகிறது.

கால்வாயில் உள்ள தீவுகள்
-----------------------

* மயோட்டே
* பேங்கு து கெய்சர்
* குளோரிசோ தீவுகள்
* கிராண்ட் கொமோர்
* மொகெலி
* அன்யோவன்

பிரான்சு
--------

* யுவான் டெ நோவா தீவு
* யுரொப்பா தீவு
* பசாசுடா இந்தியா

மொசாம்பிக்
----------

* பிரைமெயிரா மற்றும் செகுந்தாசு தீவுக்கூட்டம்

வரலாறு
------

இரண்டாம் உலகப்போரின் மடகாசுகர் போரின் மோதல் மொசாம்பிக் கால்வாய்ப் பகுதியில் நிகழ்ந்தது.

மேற்கோள்கள்
-----------

1. ↑  "Limits of Oceans and Seas, 3rd edition" (PDF). International Hydrographic Organization. 1953. 8 அக்டோபர் 2011 அன்று மூலம் (PDF) பரணிடப்பட்டது. 7 February 2010 அன்று பார்க்கப்பட்டது.

வெளி இணைப்புகள்
---------------

* Japanese Submarines at Madagascar and the Mozambique Channel
**ராஜஸ்ரீ வாரியர்** ஒரு பாரத நாட்டிய நடனக் கலைஞர் , கல்வியாளர் மற்றும் ஊடக நபர் ஆவார். இவர் மலையாள மொழி எழுத்தாளர் மற்றும் பாடகராக உள்ளார். இவர், இசைத் துறையில் மேற்கொள்ளப்பட்ட வர்ணங்களின் இரட்டை படிவங்கள் (தானா வர்ணங்கள் மற்றும் பாத வர்ணங்கள்) குறித்த ஆராய்சிக்காக, முனைவர் பட்டம் பெற்றுள்ளார். பரத நாட்டியம், கர்நாடக இசை மற்றும் சோதனை திரையரங்கு போன்றவற்றில் அதிக முக்கியத்துவம் செலுத்தும் 'உத்தரிகா - கலைகளின் பயிற்சி மையம்' என்ற அமைப்பின் நிறுவனர் ஆவார். மேலும், இவர் ஏப்ரல் 2016 முதல் கேரள சங்கீத நாடக அகாதமியின் நிர்வாக உறுப்பினராக உள்ளார்.

ஆரம்பகால வாழ்க்கை மற்றும் கல்வி
-------------------------------

ராஜஸ்ரீ வாரியர் இந்தியாவின் கேரளாவிலுள்ள திருவனந்தபுரத்தில் பிறந்து வளர்ந்தார். இவர், வி. மைதிலி மற்றும் ஜெயந்தி சுப்பிரமணியம் ஆகியோரிடம் பரதநாட்டியம் கற்றுக்கொண்டார். இவர் முல்லமுடு ஹரிஹர ஐயர், பெரும்பாவூர் ஜி. ரவீந்திரநாத், பராசல பொன்னம்மாள் மற்றும் பி சசிகுமார் ஆகியோரிடம் கர்நாடக இசை பயிற்சி பெற்றார். ராஜஸ்ரீ வாரியர் பத்திரிகைத் துறையில் முதுகலை பட்டயப்படிப்பை பெற்றுள்ளார்.

தனிப்பட்ட வாழ்க்கை
------------------

ராஜஸ்ரீ அனில் எஸ் நாயர் என்பவரை மணந்தார். இவருக்கு, லாவண்யா என்கிற ஒரு மகள் உள்ளார். 

 ஷாங்குமுகம் கடற்கரையில் ராஜஸ்ரீ

தொழில்
------

### பரதநாட்டிய நடனம்

ராஜஸ்ரீ, இந்தியாவிலும் வெளிநாட்டிலும் பல முக்கிய இடங்களில் நிகழ்ச்சிகளை வழங்கியுள்ளார். இவரது நடன தயாரிப்புகள் மூலமாக, இவருக்கு நடனத்தில் இருக்கும் ஆழமான அறிவு மற்றும் படைப்பு திறனைக் காண முடிகிறது. 

 பட்டம்பி - பாலக்காட்டில் பாரதநாட்டியம் பட்டறை (மே 18, 2014) 
### ஊடகம்

பிரபலமான மலையாள தொலைக்காட்சி ஏசியாநெட்டில் காலை நிகழ்ச்சியான 'சுப்ரபாதம்' என்னும் நிகழ்ச்சியை நான்கு ஆண்டுகளாக தொடர்ந்து தொகுத்து வழங்கினார். இதனால், கேரளாவில், வாரியர் என்பது வீட்டுப் பெயரானது. இந்த நிகழ்ச்சி மூலமாக கேரளாவில் மிகவும் பிரபலமடைந்தார். மேலும், இவர், தூர்தர்ஷன் கேரளா, அமிர்தா டிவி மற்றும் ஏசியானெட் ஆகியவற்றில் பல நிகழ்ச்சிகளை தொகுத்து, திரைக்கதை எழுதி தயாரித்துள்ளார்.

வெளியீடுகள்
-----------

வாரியர், இரண்டு நூல்களை எழுதியுள்ளார். இவர் எழுதிய 'நர்த்தகி' என்னும் நூலை 2013 இல் டி.சி. புக்ஸ் நிறுவனம் வெளியிட்டது. 'நிருத்தகலா' 2011 இல் சிந்தா பதிப்பகத்தால் வெளியிடப்பட்டது.

குறிப்புகள்
-----------


1. ↑
2. ↑
3. ↑  "காப்பகப்படுத்தப்பட்ட நகல்". 2019-03-23 அன்று மூலம் பரணிடப்பட்டது. 2020-01-30 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2019-02-03 அன்று மூலம் பரணிடப்பட்டது. 2020-01-30 அன்று பார்க்கப்பட்டது.
5. ↑
**சாவகன் மைந்தன்** (ஆங்கிலம்: *Savakanmaindan* அல்லது *Javakanmaindan*; தாய்: *สาวคันเมนดัน*) என்பவர் தாய்லாந்து நாட்டில் இருந்த தாமிரலிங்க இராச்சியத்தை 1262-ஆம் ஆண்டில் இருந்து 1277-ஆம் ஆண்டு வரை ஆட்சி செய்த அரசராவார்.

இவரின் தந்தையான சந்திரபானு தாய்லாந்து நாட்டு தாமிரலிங்க அரசராக இருந்தார். சந்திரபானு, 1250-களில் பாண்டியர் ஆட்சியின் கீழிருந்த இலங்கையின் மீது படை எடுத்தார்.

இலங்கை
------

அப்படை எடுப்புக் காலத்தில் தாமிரலிங்கத்தை ஆண்ட இவரின் தன் தந்தைக்கு உதவுவதற்கு இலங்கை வந்து அங்குள்ள இரண்டாம் பராக்கிரம பாகு என்ற சிங்கள அரசனால் தோற்கடிக்கப்படான். 

பாண்டியர் பேரரசனான முதலாம் சடையவர்மன் சுந்தரபாண்டியன் என்பவனிடம் இவனும் இவன் தந்தையான சந்திரபானுவும் 1258-இல் பணிந்து அவனின் கீழ் வட இலங்கையை ஆண்டனர். அந்தக் காலத்தில் பாண்டியனுக்கு வரியாக ஆபரணங்களும் யானைகளும் அனுப்பப்பட்டன.

### முதலாம் சடையவர்மன் சுந்தரபாண்டியன்

இலங்கையின் செல்வ வளத்தை அறிந்த தாமிரலிங்கத்தினர் அதை அடைய எண்ணி பாண்டியப் பேரரசை எதிர்த்து போர் தொடுத்தனர். முதலாம் சடையவர்மன் சுந்தரபாண்டியன் தம்பியான இரண்டாம் சடையவர்மன் வீரபாண்டியன் இவர்களை 1262-1264களில் எதிர்கொண்டு சாவகன் தந்தையான சந்திரபானுவைக் கொன்றான்.

### முதலாம் மாறவர்மன் குலசேகர பாண்டியன்

அதை திரிகோணமலையில் பொறித்தும் வைத்தான். அதனால் சாவகன் தன் சேனையுடன் பின்வாங்கி மீண்டும் பாண்டியப் பேரரசை எதிர்க்கத் தருணம் பார்த்திருந்தான்.

1270களில் தன் படைவலிமையை அதிகரித்து மீண்டும் பாண்டியர் சேனையுடன் போர் புரிந்து பாண்டியப் பேரரசனான முதலாம் மாறவர்மன் குலசேகர பாண்டியன் என்பவனால் தோற்கடிக்கப்பட்டான்.

### குலசேகர சிங்கையாரியன்

சாவகர் பாண்டிய அரசின் உதவி பெற்று வட இலங்கையை ஆண்டு பின் அவர்களின் மேலேயே போர் தொடுத்ததால், சாவகர் மீது நம்பிக்கை இழந்த பாண்டிய அரசு தன் அமைச்சனான குலசேகர சிங்கையாரியன் கீழ் ஆரியச் சக்கரவர்த்திகள் என்ற புதிய யாழ்ப்பாண அரச வம்சத்தை தொடங்கி வட இலங்கையை ஆள வைத்தது. அதன் பின் சாவகனின் தாய்லாந்து நாட்டு தாமிரலிங்க அரசு மற்ற பக்கத்து அரசுகளால் துண்டாடப்பட்டது.

மேற்கோள்கள்
-----------

1. ↑  Kallidaikurichi Aiyah Nilakanta Sastri (1929). The Pāṇḍyan kingdom from the earliest times to the sixteenth century. pp.176
2. ↑  The Journal of the Siam Society, 1976, Volume 64. pp.305
3. ↑  de Silva, A *History of Sri Lanka*, p.91-92
4. ↑  Kunarasa, K *The Jaffna Dynasty*, p.#
5. ↑  Bennett, Mathew The Hutchinson Dictionary of Ancient and Mediaeval warfare, p.100

மேலும் காண்க
------------

| * பா
* உ
* தொ
 தாய்லாந்து அரசர்கள் |
| --- |
| அரசர்கள் | 
* சுலலாங்கொர்ன்
* பூமிபால் அதுல்யாதெச்
* முதலாம் இராமா
* மூன்றாம் ராமா
* வச்சிரலோங்கோன்
* மோங்குத்

 |
| வரலாற்றுமைந்தர்கள் | 
* சந்திரபானு
* சாவகன் மைந்தன்

 |
**அங்கோலா மக்களின் விடுதலை இயக்கம் -- தொழிலாளர் கட்சி** (போர்த்துக்கீசம்: *Movimento Popular de Libertação de Angola - Partido do Trabalho*) அங்கோலா நாட்டிலுள்ள ஒரு அரசியல் கட்சி ஆகும். அந்தக் கட்சி 1956-ம் ஆண்டு துவக்கப்பட்டது.

இந்தக் கட்சி EME என்ற இதழை வெளியிடுகிறது.
அந்தக் கட்சியின் இளையோர் அமைப்பு *அங்கோலா மக்களின் விடுதலை இயக்கத்தின் இளையோர்* (Juventude do Movimento Popular da Libertação de Angola) ஆகும்.

1992 ஆம் ஆண்டின் ஜனாதிபதித் தேர்தலில், கட்சியின் வேட்பாளரான ஹொசே எடுவார்டோ டோஸ் சான்ட்டோஸ், 1 953 335 வாக்குகள் (49.57%) பெற்று வெற்றி பெற்றார்.
1992 நடைபெற்ற பாராளுமன்றத் தேர்தல்களில் அக்கட்சி2 124 126 வாக்குகளைப் (53.74%, 129 இடங்கள்) பெற்றது.

வெளி இணைப்புகள்
---------------

* கட்சி பரணிடப்பட்டது 2009-04-28 at the வந்தவழி இயந்திரம்

மேற்கோள்கள்
-----------

1. ↑   *Africa Year Book and Who's who*. 1977. பக். 238.
2. ↑  Tvedten, Inge (1997). *Angola: Struggle for Peace and Reconstruction*. பக். 29. .
3. ↑  John Marcum, *The Angolan Revolution*, vol. I, *The Anatomy of an Explosion (1950–1962)*, Cambridge/Mass. & London, MIT Press, 1969.
திவானி காளை
திவானி பசு
**தீவனி மாடு** (Deoni (கன்னடம்:**ದೇವನಿ**/மராத்தி:**देवनि**) என்பது இந்தியாவைச் சேர்ந்த ஒரு மாட்டினமாகும். இவை கர்நாடக மாநிலத்தின் பிதர் மாவட்டத்தின் பசவகல்யான், பிதார் வட்டங்கள் மற்றும் அதை ஒட்டி மகாராஷ்டிரா மாநிலத்தின் லாத்தூர் மாவட்டத்தின் பால்கி வட்டம் ஆகிய பகுதியை பூர்வீகமாக‍க் கொண்டவை.

இந்த மாடுகள் நல்ல பால் தருவனவாகவும் உழைப்புத் திறனைக் கொண்டனவாகவும் உள்ளன. இவற்றை இந்த இரண்டு தேவைகளுக்காகவும் இந்தியாவில் வளர்க்கின்றனர். இந்த மாடுகள் முன்னாள் ஐதராபாத் மாநிலத்தில் இருந்து பிரிந்த பகுதிகளான தெலுங்கானா மாநிலம் மற்றும் அதன் அண்டை மாநிலங்களான கர்நாடகம் மற்றும் மகாராஷ்டிரா போன்ற மாநிலங்களின் அண்டை மாவட்டங்களில் மிகவும் பிரபலமாக உள்ளது. இந்த மாடுகளை பால் தேவைக்காக ஹால்ஸ்டீன் மற்றும் ஜெர்சி மாடுகளுடன் கலப்பு செய்யப்படுகின்றன.

விளக்கம்
--------

இந்த மாடுகளின் தோல் புள்ளிகளுடன் கூடிய கருப்பு அல்லது வெள்ளை நிறத்துடன் காணப்படும். இவை முதல் கன்றை ஈனும் வயது 894-1540 நாட்களாக (சராசரியாக 940 நாட்கள்) இருக்கும் கன்று ஈனும் இடைவெளி 447 நாட்களாக இருக்கும்.

மேற்கோள்கள்
-----------

1. ↑  "Deoni cattle". Department of Animal Husbandry and Veternary Sciences, Government of Karnataka. 15 May 2015 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Deoni cattle". Vishwagou. 4 மார்ச் 2016 அன்று மூலம் பரணிடப்பட்டது. 15 May 2015 அன்று பார்க்கப்பட்டது.
3. ↑  "டியோனி". *அறிமுகம்*. தமிழக வேளாண்மை பல்கலைக் கழக இணையதளம். 8 சனவரி 2017 அன்று பார்க்கப்பட்டது.
**குழந்தை வேலாயுதசாமி கோயில்,** (*Kurunthamalai Kulanthai Velayuthaswamy Temple*) தமிழ்நாட்டிலுள்ள கோயம்புத்தூர் மாவட்டம், காரமடைக்கருகில் அமைந்துள்ளது.. இக்கோயிலின் முதன்மைக் கடவுளான முருகன், *குழந்தை வேலாயுதசாமி* என அழைக்கப்படுகிறார். தோற்றத்தில் பழனி முருகனைப் போலவே காணப்படுகிறார். இந்து அறநிலையத்துறையினரால் பராமரிக்கப்பட்டு வரும் இக் கோயிலில் புனரமைப்புப் பணிகள் மேற்கொள்ளப்பட்டு, ஜூன் 29, 2012 இல் குடமுழுக்கு விழா நடத்தப்பட்டது. தமிழக அரசால் அறிமுகப்படுத்தப்பட்ட அன்னதானத் திட்டம் செப்டம்பர் 11, 2011 முதல் இங்கும் தொடங்கப்பட்டு தொடர்ந்து நடந்து வருகிறது.

அமைவிடம்
--------

கோயம்புத்தூர் மாவட்டம், காரமடை ஊராட்சி ஒன்றியத்தைச் சேர்ந்த மருதூர் எனும் ஊராட்சிக்குட்பட்ட குக்கிராமமான குருந்தமலையில் இக் கோயில் அமைந்துள்ளது. கோயம்புத்தூர்-மேட்டுப்பாளையம் செல்லும் சாலையில் (தேசிய நெடுஞ்சாலை 67) காரமடை வரை சென்று அங்கிருந்து இக்கோயிலுக்குச் செல்லலாம். மேட்டுப்பாளையத்திலிருந்தும் இக் கோயிலுக்குச் செல்லலாம்.

கோயில் அமைப்பு
--------------

குருந்தமலை அடிவாரத்தில் ஐந்துநிலை இராஜகோபுரத்துடன் கூடிய நுழைவாயிலைத் தொடர்ந்து மலையேறிச் செல்ல நன்கமைக்கப்பட்ட படிக்கட்டுகள் தொடங்குகின்றன. படிக்கட்டுகளின் இருபுறமும் இராஜகம்பீர விநாயகர் சன்னிதி, கன்னிமார் சன்னிதி, நாகர் சன்னிதி, பதினெட்டாம்படி கருப்பண்ணசாமி சன்னிதி, இடும்பன், கடம்பன், வீரவாகு-மூவரின் சன்னிதிகள் உள்ளன. அவற்றைத் தாண்டியதும் படிக்கட்டுகளின் ஒருபுறம் காசிவிசுவநாதர் சன்னிதி விசாலாட்சியம்மனுக்குத் தனி சன்னிதியுடனும் மறுபுறம் தீபத்தூண் மற்றும் இராஜநாகலிங்க சன்னிதியும் அமைந்துள்ளது. இவ்விருவர் சன்னிதிகளைச் சுற்றி சூரியன், பஞ்சாட்சர கணபதி, பஞ்சலிங்கம் சன்னிதி, வள்ளி-தேவானை உடனுறை சண்முகர், தட்சிணாமூர்த்தி, சண்டிகேசுவரர், நவக்கிரக, காலபைரவர், சந்திரன் ஆகியோரின் சன்னிதிகள் உள்ளன. 

காசிவிசுவநாதர் சன்னிதி தாண்டி மேலே குழந்தை வேலாயுதசாமி சன்னிதி இராஜகோபுரத்துடன் சுற்றுப் பிரகாரத்துடன் அமைந்துள்ளது. கருவறையில் மூலவர் குழந்தை வேலாயுதசாமி மேற்கு நோக்கியுள்ளார்.

மேற்கோள்கள்
-----------

1. ↑   குருந்தமலை கோவில் கும்பாபிஷேக விழா, தினமலர், ஜூன் 11, 2012.]
2. ↑  106 திருக்கோயிலில் அன்னதானத் திட்டம் விரிவாக்கம், தினபூமி, செப்டம்பர் 9, 2011
3. ↑  "காப்பகப்படுத்தப்பட்ட நகல்". 2013-10-21 அன்று மூலம் பரணிடப்பட்டது. 2014-05-07 அன்று பார்க்கப்பட்டது.

வெளி இணைப்புகள்
---------------

* அருள்மிகு குழந்தை வேலாயுதசுவாமி திருக்கோயில், தினமலர்

விக்கிமீடியா பொதுவகத்தில்,  
 ***குருந்தமலை குழந்தை வேலாயுதசாமி கோயில்***   
என்பதின் ஊடகங்கள் உள்ளன.
**து. செல்வராஜ்** என்ற **ஊர்வசி செல்வராஜ்** (இறப்பு: ஜூலை 5, 2009) என்பவர் இந்திய தேசிய காங்கிரசு கட்சியின் அரசியல்வாதி மற்றும் தொழிலதிபராவார்.

அரசியல்
-------

இவர் இந்திய தேசிய காங்கிரசு கட்சியின் துணைத் தலைவராக 1990 முதல் 1997 வரை இருந்துள்ளார். பின்னர் ஜி. கே. மூப்பனார் தலைமையில் தமிழ் மாநில காங்கிரஸில் இணைந்தார். 2006 ஆம் ஆண்டு ஸ்ரீ வைகுண்டம் தொகுதியின் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

சொந்த வாழ்க்கை
--------------

செல்வராஜ் தூத்துக்குடி மாவட்டத்தில் உள்ள மாறாந்தலை கிராமத்தில் பிறந்தார். ஊர்வசி என்பது சலவைக் கட்டி நிறுவனம் மற்றும் பொழுதுபோக்கு பூங்காவான குயின்ஸ்லேண்ட் நிறுவனத்தின் நிறுவனராவார். இவர் மாரடைப்பு காரணமாக ஜூலை 5, 2009 ஆம் நாள் காலமானார். இவருக்கு அப்பொழுது வயது 58. இவருக்கு அமிர்தராஜ் மற்றும் ஆனந்தராஜ் என்ற இரண்டு மகன்களும் ராஜ பிரியா என்ற மகளும் உள்ளனர். இவரது மகனான ஊர்வசி அமிர்தராஜ் கிங்ஸ் பொறியியல் கல்லூரியை நிர்வாகம் செய்துவருகிறார்.

மேற்கோள்கள்
-----------

1. 1 2 3  "காங் எம்.எல்.ஏ செல்வராஜ் மரணம்-சட்டசபை ஒத்திவைப்பு". ஒன் இந்தியா.. பார்த்த நாள்: 13 March 2021.
2. 1 2  "ஊர்வசி செல்வராஜ் நினைவு: இலவச பொறியியல் கல்வி வழங்கும் விழா". தினமலர்.. பார்த்த நாள்: 13 March 2021.
இளைய குருந்தவாட் சமஸ்தானத்தின் கொடி
**குருந்தவாட்** (**Kurundwad**), இந்தியாவின் மகாராட்டிரா மாநிலத்தில் கோல்ஹாப்பூர் மாவட்டத்தில் உள்ள ஒரு நகரம் ஆகும். இது பஞ்சகங்கா ஆறும், கிருஷ்ணா ஆறும் சேருமிடத்தில் அமைந்துள்ளது. இந்நகரம் மாவட்டத் தலைமையிட நகரமான கோலாப்பூருக்கு கிழக்கே 50 கிலோ மீட்டர் தொலைவில் உள்ளது. 

1772 முதல் 1948 முடிய குருந்தவாட் நகரம், 114 சதுர மைல் பரப்பளவு கொண்டிருந்த *இளைய குருந்தவாட்* சமஸ்தானத்தின் தலைநகராக விளங்கியது..

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பு படி, 4,572 குடும்பங்கள் கொண்ட குருந்தவாட் நகரத்தின் மக்கள் தொகை 22,372 ஆகும். அதில் ஆண்கள் 11,325 மற்றும் 11,047 பெண்கள் ஆக உள்ளனர். பாலின விகிதம் 1000 ஆண்களுக்கு 975 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10% ஆகவுள்ளனர். எழுத்தறிவு 86.9% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1,991 மற்றும் 104 ஆகவுள்ளனர். 

மராத்திய மொழி பேசும் குருந்தவாட் நகரத்தின் மக்கள் தொகையில் இந்துக்கள் 14,213 (63.53%), இசுலாமியர் 5,409 (24.18%), பௌத்தர்கள் 342 (1.53%), சமணர்கள் 2,254 (10.08%), மற்றும் பிறர் 0. 76% ஆகவுள்ளனர்.

மேற்கோள்கள்
-----------

1. ↑  "Kurundwad Junior (Princely State)". 25 March 2019 அன்று மூலம் பரணிடப்பட்டது. 1 July 2014 அன்று பார்க்கப்பட்டது.
2. ↑  Kurundvad Population, Religion, Caste, Working Data Kolhapur, Maharashtra - Census 2011
மேற்குநாடுகளில் **தீவர வலதுசாரி அரசியல்** என்பது துருவ வலது சாரிக் கொள்கைகளையும், இனவாதம், குறுந்தேசியவாதம், குடிவரவாளர் எதிர்ப்பு, சர்வதிகாரம், பழமைவாதம் போன்ற கொள்கைகளையும் உள்ளடக்கிய அரசியல் ஆகும். இது பாசிசம், நாசிசம், வெள்ளையின ஆதிக்கம் ஆகியவற்றுடன் பொதுவாக தொடர்புபடுத்தப்படுவது.

இனவாதம்
-------

தீவர வலதுசாரி அரசியலில் இனவாதம் தொடர்பாக தீவர, ஆனால் வெவ்வேறு நிலைப்பாடுகள் உள்ளன. சில வெள்ளையினமே சிறந்தது, ஆதிக்க செய்ய வேண்டிய இனம் என்று கருதுபவர்கள். சிலர் இனத் தூய்மை வேண்டி இனங்கள் வேறு வேறு நிலப்பரப்பில் வாழ வேண்டும் என்றும், கலப்புத் திருமணம் வெள்ளை இனத்தை அழிக்கும் என்றும் கருதுபவர்கள். இவர்களில் மிதவாதிகள் தமது பண்பாட்டையே தாம் காப்பாற்ற விரும்புகிறார்கள் என்கிறார்கள். பல்லினப் பண்பாடுக் கொள்கை, பன்மொழிப் பண்பாட்டுக் கொள்கை போன்றவற்றை இவர்கள் எதிர்க்கிறார்கள். தீவரமாக கருதப்பட்ட இவர்களின் நிலைப்பாடுகள் யேர்மனி, ஐக்கிய இராச்சியம், பிரான்சு போன்ற நாடுகளில் 2009-2011 காலப் பகுதியில் கொள்கை மாற்றதில் கொண்டுவந்துள்ளன.

குடிவரவாளர்கள்
--------------

பொதுவாக தீவர வலதுசாரிகள் குடிவரவாளர்கள் வருகையை எதிர்க்கிறார்கள். குடிவரவாளர்கள் பொருளாதாரத்துக்கு தேவை என்றால், அவர்களுக்கு குடியுரிமை வழங்கத் தேவை இல்லை என்று வாதிடுகிறார்கள். நாட்டின் பலவேறு குறைபாடுகளுக்கு குடிவரவாளர்களே காரணம் என்று அவர்கள் மேல் பழி சுமத்துவார்கள். நாட்டு கடன், வேலையின்மை, குற்றங்கள் என பல்வேறு குற்றங்களுக்கு குடிவரவாளர்களெ காரணம் என்று பெரும்பாலும் ஆதரம் அற்ற குற்றச் சாட்டுக்களை முன்வைக்கிறார்கள். மேலும் தமது பண்பாட்டை, தேசியத்தை குடிவரவாளர்கள் அச்சுறுத்துவதாகவும் வாதிடுகிறார்கள். இவர்களின் நிலைப்பாடுகளால் குடிவரவாளர்கள் சட்டங்கள் பெரும்பாலான நாடுகளில் இறுக்கப்பட்டுள்ளன. குடிவரவாளர்கள், அகதிகள் உரிமைகள் மட்டுப்படுத்தப்பட்டுள்ளன.

இவர்களில் மிகவும் தீவர நிலைப்பாட்டாளர்கள் ஐக்கிய அமெரிக்கா, ஐரோப்பா, அசுத்திரேலியா போன்ற நாடுகள் அல்லது அவற்றின் பெரும் பகுதிகள் வெள்ளை இன மக்களுக்கு மட்டுமே சொந்தமானது. கறுப்பர்கள், ஆசியர்கள் போன்ற மற்றவர்கள் எல்லோரும் வெளியேற வேண்டு என்ற நிலைப்பாட்டை உடையவர்கள்.

வெளி இணைப்புகள்
---------------

* Far right politics in Europe
* Killer personifies rise of new far-right
**லியோனியா** (Leonia) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 4.234 சதுர கிலோ மீற்றர் பரப்பளவைக் கொண்டுள்ளது. இதில் 3.977 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.257 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 8,937 ஆகும். லியோனியா நகரத்தின் மக்கள் தொகை அடர்த்தி ஒரு கிலோ மீற்றருக்கு 2,246.9 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**வாங் டேன்** (பெப்ரவரி 26, 1969 இல் பிறந்தார்) என்பவர் சீன சனநாயக இயக்கத்தின் ஒரு தலைவராவார். இவர் 1989 ஆம் ஆண்டு தியானன்மென் சதுக்க எதிர்ப்புக்களில் மிகக் குறிப்பிடத்தக்க மாணவர் தலைவர்களில் ஒருவராக இருந்தார். இவர் ஆர்வர்டு பல்கலைக் கழகத்தில் வரலாற்றுத் துறையில் முனைவர் பட்டம் பெற்றுள்ளார். 2009 ஆகத்து முதல் 2010 பெப்ரவரி வரை, தைவான் தேசிய செங்கி பல்கலைக்கழகத்தில் வரலாற்றுத் துறையில் வருகைதரு பேராசிரியராக கற்பித்தார்.  பின்னர் அவர் தேசிய சிக் ஹுவா பல்கலைக்கழகத்தில் 2015 வரை கற்பித்தார்.  

1989 தியனன்மென் சதுக்கம் எதிர்ப்புப் போராட்டங்களை சீன அரசு படைகள் ஒடுக்கிய பிறகு வாங் டேன் கைது செய்யப்பட்டார். அதன்பின்னர் 43 மாதங்கள் சிறையில் கழிந்த நிலையில் 1993 ஆண்டுக்கான ஒலிம்பிக் விளையாட்டுக்களை நடத்த சீனா விரும்பியது. இச்சமயத்தில் வாங் டேனை அரசு விடுவித்தது. இரண்டு ஆண்டுகள் கழித்து மீண்டும் கைது செய்யப்பட்டு 11 ஆண்டுகள் சிறைதண்டணை விதிக்கப்பட்டார். 1998 இல் அமெரிக்க அதிபர் பில் கிளின்டன் சீனாவுக்கு வந்ததையொட்டி 1998இல் விடுதலை செய்யப்பட்டவர் அமெரிக்காவுக்கு குடிபெயர்ந்தார்.
சீனாவில் சனநாயகம், சுதந்திரம் போன்றவற்றை ஊக்குவிப்பதில் தற்போது வாங் தீவிரமாக செயல்பட்டு வருகிறார். மேலும் இது தொடர்பான தலைப்புகளில் ஆராய்ச்சியை மேற்கொண்டு வருகிறார், இவர் அமெரிக்காவைத் தளமாகக் கொண்டு, உலகளாவிய சீன சமூகங்களிடமிருந்தும் பொது மக்களிடமிருந்தும் ஆதரவைப் பெறுவதற்காக உலகம் முழுவதும் பயணித்து வருகிறார். 

இவரது நண்பர்களான வாங் ஜுண்டே மற்றும் லியு கேங் சக செயற்பாட்டாளர்களாக உள்ளனர்.

குறிப்புகள்
-----------



1. ↑  "Wang Dan to teach history". Taipei Times. 22 May 2009. 5 April 2014 அன்று பார்க்கப்பட்டது.
2. ↑  "Wang Dan attacked by knife-wielding woman". Taipei Times. 13 November 2010. 5 April 2014 அன்று பார்க்கப்பட்டது.
3. ↑  "Wang Dan's contract not renewed - Taipei Times". 2018-08-02 அன்று பார்க்கப்பட்டது.
4. ↑  வாங் டேன், மொழிபெயர்பு சாரி (6 சூன் 2019). "தியான்மென் சதுக்கத்தில் கரைந்த ஜனநாயகக் கனவு!". *கட்டுரை*. இந்து தமிழ். 12 சூன் 2019 அன்று பார்க்கப்பட்டது.
**வாக்கிரி பூலி** (**Vaagri Booli language**) என்பது குசராதை பூர்வீகமாக கொண்ட வாக்ரி இன மக்களால் பேசப்படும் மொழி ஆகும். இது அழிவு நிலையில் இருக்கும் ஒரு மொழி ஆகும். தென்னிந்தியாவில் குறிப்பாக தமிழ்நாடு, பாண்டிச்சேரி, ஆந்திரப் பிரதேசம், தெலங்கானா, கர்நாடகா மற்றும் மகாராட்டிரா மாநிலங்களில் வாழும், நாடோடி மக்களான நரிக்குறவர் என்று பொதுவழக்கில் அழைக்கப்பும் ஹக்கி பிக்கி எனும் மக்களின் பேச்சு வழக்கில் மட்டுமே உள்ள மொழியாகும். இம்மொழிக்கு எழுத்து வடிவம் இல்லை. இது ஒரு இந்தோ ஆரிய மொழி ஆகும். இம்மொழியானது பில் மொழியை ஒத்துள்ளது. தமிழ்நாட்டில் வாழும் நரிக்குறவர் எனப்படும் ஹக்கி பிக்கி இன மக்கள் வாக்கிரி பூலி மொழியை தங்களுக்குள் மட்டும் பேசுகின்றனர்.

இந்தோ ஆரிய மொழியான வாக்கிரி பூலி மொழி பேசும் நரிக்குறவர்கள் போன்றே பெயர் கொண்ட தொல்தமிழ்க் குடிகளான குறவர்களுக்கும் இவர்களுக்கும் எந்த சம்பந்தமும் கிடையாது.

வாக்கிரி பூலி - தமிழ் - ஆங்கில அகராதி
-------------------------------------

இந்த மொழிக்கான அகராதியை மொழியியல் பேராசிரியர் சீனிவாசன் வர்மான வாக்கிரி பூலி மொழிக்கான வாக்ரி-தமிழ்-ஆங்கில அகராதி ஒன்றை 2010 இல் வெளியிட்டார்.

இலக்கிய மொழிபெயர்ப்பு
---------------------

கிட்டு சிரோமனி என்பவரால் திருக்குறள் வாக்கிரி பூலி மொழியில் முதன்முறையாக மொழிபெயர்க்கப்பட்டுள்ளது.

சீனிவாச சருமா (Srinivasa Sarma) என்பவர், வாக்கிரி பூலி மொழியில் திருக்குறளை மொழிபெயர்த்துள்ளார். இது 2022 ஆம் ஆண்டு செம்மொழி நிறுவனத்தால் வெளியிடப்பட்டுள்ளது.

மேற்கோள்கள்
-----------

1. 1 2  வாக்ரி பூலி at *Ethnologue* (18th ed. 2015)
2. ↑  Nordhoff, Sebastian; Hammarström, Harald; Forkel, Robert ஏனையோர். தொகுப்பாசிரியர்கள் (2013). "Vaagri Booli". *Glottolog 2.2*. Leipzig: Max Planck Institute for Evolutionary Anthropology. .
3. ↑  Correspondent, Vikatan. "வாக்ரிபோலி குருவிக்காரர்களின் மொழி". *www.vikatan.com/*. 2021-11-13 அன்று பார்க்கப்பட்டது.
4. ↑  Spoken L1 Language: Vaagri Booli
5. ↑  Language: Vaagri Booli
6. ↑  Hakki Pikki in India
7. ↑  நரிக்குறவர்கள் பேசும் "வாக்ரி' மொழிக்கு அகராதி
8. ↑  "Thirukkural now in Arabic". *The Hindu* (Chennai). 25 March 2013. .
**இரீட்டா வர்மா** (*Rita Verma*)(பிறப்பு: ஜூலை 15, 1953 பாட்னா ) ஓர் இந்திய அரசியல்வாதியும், பாரதிய ஜனதா கட்சியின் உறுப்பினரும் ஆவார். இவர்  இந்திய அரசில் முன்னாள் சுரங்க மற்றும் கனிம அமைச்சராக இருந்தார். இவர், தன்பாத்தின் எஸ்.எஸ்.எல்.என்.டி மகளிர் கல்லூரியில் வரலாறு பாட ஆசிரியராக உள்ளார்.

வர்மா பாட்னா பல்கலைக்கழகத்தில் படித்தார். ராஞ்சி பல்கலைக்கழகத்தில் வரலாற்றைக் கற்பித்தார். இவர் பீகாரில் தனபாத் மக்களவைத் தொகுதியிலிருந்து 1991இல் பத்தாவது மக்களவைக்கு தேர்ந்தெடுக்கப்பட்டார். அதே தொகுதியிலிருந்து 1996, 1998, 1999ஆம் ஆண்டுகளில் மக்களவைக்கு மீண்டும் தேர்ந்தெடுக்கப்பட்டார். சார்க்கண்டு மாநிலத்திலுள்ள தன்பாத் நகரத்தில் ஒரு வங்கியில் கொள்ளை முயற்சியை எதிர்த்து போராடியபோது உயிர்த் தியாகம் செய்த இந்திய காவல் துறை அதிகாரியான் ரந்தீர் பிரசாத் வர்மாவின் மனைவியாவார்.

ஆரம்பகால வாழ்க்கை
-----------------

திருமதி ரீட்டா வர்மா ஒரு கர்ணன் கயஸ்தா குடும்பத்தில் பிறந்தார்.

வகித்த பதவிகள்
--------------

* 1999-2000 சுரங்க மற்றும் கனிம துறை அமைச்சர்
* 2000 சுகாதார மற்றும் குடும்ப நலத்துறை அமைச்சர்
* 2000-01 ஊரக வளர்ச்சித் துறை அமைச்சர்
* 2001-03 மனித வள மேம்பாட்டு அமைச்சர்

இவர் 1996-97 மற்றும் 1998-99 காலங்களில் மக்களவையின் தலைவர்கள் குழு உறுப்பினராகவும், 1998 இல் பாரதிய ஜனதா (பிஜேபி) நாடாளுமன்றக் கட்சியின் கொறடாவாகவும் இருந்தார்

மேற்கோள்கள்
-----------

* "Biographical sketch on the Parliament of India's website". 1 June 2013 அன்று மூலம் பரணிடப்பட்டது.
**இரிடியம் செயற்கைக் கோள்கள்** ஐக்கிய அமெரிக்காவின் மேரிலாண்டில் பதீஸ்டாவைத் தலைமையகமாகக் கொண்டுள்ள ஓர் வணிக நிறுவனத்தினால் நிர்வாகிக்கப்படுகின்றது. தற்பொழுது 66 தொடர்பில் இருக்கும் செயற்கைக் கோள்களைக் கொண்டுள்ளது. இதிலுள்ள ஓர் குணாதியசம் என்னவென்றால் உலகின் துருவப்பகுதியிலே வேறெந்தப் பகுதியிலேயே முழமையான தொடர்பாடல் வசதிகளைக் கொண்டுள்ளது. இத்திட்டத்தில் 77 செய்மதிகளைப் பாவிப்பதாகவே ஆரம்பத்தில் திட்டமிடப் பட்டிருந்ததால் ஆவர்த்தன அட்டவணையில் 77ஆவது மூலகமான இரிடியத்தின் கருவைச் சுற்றி வரும் இலத்திரன்களைப் போலவே இங்கும் பூமியைச் சுற்றிவரும் செயற்கைக் கோள் என்பதால் பெயரைத் தேர்ந்தெடுக்கபட்டது.

இந்தச் செய்மதிகள் இரவில் மின்மினிப் பூச்சிகளைப் போல வானில் மின்னிக் கொண்டு செல்வதை வைத்து இலகுவாக அடையாளம் காணலாம்.

சரித்திரம்
----------

இரிடியம் செய்மதிச் சேவையானது 1 நவம்பர் 1998 இல் ஆரம்பிக்கப்பட்டது. இதன் முதலாவது செய்மதிச் சேவயை அன்றைய அமெரிக்கப் பிரதி அதிபர் அல்கோர் ஆரம்பத்து வைத்தார். இதற்கான நிதி, தொழில்நுடப் உதவிகளை மோட்ரோலா நிறுவனம் வழங்கியது. 

10 பெப்ரவரி 2009 இல் இரிடியம் செய்மதிகளுள் ஒன்று சேர்பியாவிற்கு 800 கிலோமிட்டர் மேலே பழுதடைந்த ரஷ்ய செயற்கைக் கோளுடன் மோதிக் கொண்டது.
தூக்கணாங்குருவிக் கூடு
**கூடு** என்பது விலங்குகள் தமது முட்டைகளை அடை காப்பதற்கோ அல்லது தமது இளம் குஞ்சுகளை பேணி வளர்ப்பதற்கோ அமைத்துக் கொள்ளும் இடமாகும். இவை பொதுவாக தும்பு, புல், இலை போன்ற சேதனப் பொருட்களால் அமைக்கும் அல்லது கடதாசி, பிளாத்திக்கு மற்றும் துணி வகைகளைக் கொண்டு அமைக்கும். சிலவேளை மரப்பொந்து, நிலங்கீழ் வளை மற்றும் மலைப் பொந்துகளும் கூடுகளாகப் பயன்படுத்தப் படுவதுண்டு.

பொதுவாக ஒவ்வொரு வகை விலங்கின் கூடும் ஒவ்வொருவிதமாய் அமையும். கூடுகள் பொதுவாக பறவைகளால் கட்டப்படுகின்றன. ஆனாலும் சில பாலூட்டிகளும் (எ.கா. அணில், மீன், சில பூச்சிகள், (எ.கா. குளவி (பூச்சி)கள், கறையான்கள் மற்றும் தேனீக்கள் மற்றும் ஊர்வன,(எ.கா. பாம்பு மற்றும் ஊர்வன) கூடுகளை அமைக்கின்றன.

படத்தொகுப்பு
------------

விக்கிமீடியா பொதுவகத்தில்,  
 ***கூடு***   
என்பதின் ஊடகங்கள் உள்ளன. 

* புல்லில் அமிந்த கூடுபுல்லில் அமிந்த கூடு
* குருவிக் கூட்டின் உட்புறம்குருவிக் கூட்டின் உட்புறம்
* Redwing பறவையின் நிலத்தில் அமைக்கப்பட்ட கூடுRedwing பறவையின் நிலத்தில் அமைக்கப்பட்ட கூடு
* பறவையின் களிமண்கூடுபறவையின் களிமண்கூடு
* பெண்வெண்தலைக் கழுகு கூட்டில் முட்டைகளுடன்.பெண்வெண்தலைக் கழுகு கூட்டில் முட்டைகளுடன்.
* மின் விளக்கின் இடையில் கூடுமின் விளக்கின் இடையில் கூடு
* கூடை வடிவ கூடு கட்டும் பறவைகூடை வடிவ கூடு கட்டும் பறவை
* Colonial pendant nests of Montezuma OropendolaColonial pendant nests of Montezuma Oropendola
* கூடுகட்ட ஆரம்பித்துள்ள குளவி(பூச்சி)கூடுகட்ட ஆரம்பித்துள்ள குளவி(பூச்சி)
* Insect nest in culvert, Wilcannia, New South Wales AustraliaInsect nest in culvert, Wilcannia, New South Wales Australia
* Eastern gray squirrel's drey in South Nottinghamshire, EnglandEastern gray squirrel's drey in South Nottinghamshire, England
* கறையான் கூடு மெக்சிக்கோவில். கறையான் கூடு மெக்சிக்கோவில்.
* Oriental Turtle Dove, exposed after leaf fall, Chiba, JapanOriental Turtle Dove, exposed after leaf fall, Chiba, Japan
* கூடை வடிவிலான கூடுகூடை வடிவிலான கூடு
* Common blackbird nest - Location: Donsbrüggen (Kleve) - Germany.Common blackbird nest - Location: Donsbrüggen (Kleve) - Germany.
* கொரில்லாவின் கூடு கொரில்லாவின் கூடு